Kuppet i Iran i 1953

Kuppet i Iran i 1953 (kjent i Iran som 28 Mordad-kuppet) bestod av flere hendelser fra den 15. til den 20. august og resulterte i at den demokratisk valgte regjeringen under statsminister Mohammed Mossadegh ble styrtet. Kuppet var organisert av den amerikanske etterretningstjenesten CIA og britiske Secret Intelligence Service, og ble i respektive land navngitt TPAJAX-prosjektet.CLANDESTINE SERVICE HISTORY: OVERTHROW OF PREMIER MOSSADEQ OF IRAN, Mar. 1954: side 3. Kuppet førte til gjeninnsettelsen av Pahlavi-dynastiets sjah Mohammed Reza Pahlavi, og markerte overgangen fra et konstitusjonelt monarki til et autoritært styre som var svært avhengig av amerikansk støtte inntil den iranske revolusjon i 1979.U.S. foreign policy in perspective: clients, enemies and empire. David Sylvan, Stephen Majeski, side 121.

Kuppet må ses i sammenheng med Abadan-krisen, som oppstod da Irans regjering under Nasjonalfronten nasjonaliserte Irans olje. Tidligere hadde landets oljeressurser blitt eid av det britisk-eide Anglo-Iranian Oil Company (AIOC)«The Company File—From Anglo-Persian Oil to BP Amoco» Til tross for Mossadeghs folkelige støtte var ikke Storbritannia villige til å forhandle om dets mest verdifulle utenlandske eiendom, og igangsatte en verdensomfattende boikott av landets olje for å presse Iran økonomisk.Mary Ann Heiss i Mohammad Mosaddeq and the 1953 Coup in Iran, side 178–200 Storbritannia mobiliserte også forsvaret sitt for å ta kontroll over oljeraffeneriet i Abadan, men denne planen ble skrinlagt før den ble igangsatt. I samarbeid mellom USA og Storbritannia ble det bestemt at man i stedet skulle påse et regimeskifte i Iran.Kinzer, Stephen. All the Shah's Men. Hoboken, N.J.: John Wiley & Sons, Inc., 2008, side 3

Storbritannia og USA plukket Fazlollah Zahedi til å være statsminister for militærregjeringa som skulle erstatte Mossadeghs regjering. Denne planen ble støttet og signert av sjahen, som inngikk et samarbeid med kuppmakerne. CIA bestakk også politikere, offiserer, geistlige og kriminelle til å ta del i propagandakampanjen mot Mossadegh og hans regjering.Gasiorowski, side 237–9, 243 Innledningsvis lå kuppet an til å mislykkes natt til 16. august da Oberst Nematollah Nassiri ble arrestert mens han forsøkte å pågripe Mossadegh, og sjahen flyktet landet i frykt for konsekvensene av et mislykket kupp dagen etterpå. Den 19. august gikk en mobb til støtte for sjahen til Mossadeghs hjem og stormet bygningen.Mohammad Mosaddeq and the 1953 Coup in Iran, redigert av Mark J. Gasiorowski og Malcolm Byrne, Syracuse University Press, 2004, side 14 Under hele konflikten forekom det kamphandlinger mellom de ulike fraksjonene som kunne ligne en kort borgerkrig. Den 21. desember ble Mossadegh dømt for høyforræderi av sjahens militære domstol, og fikk tre års fengsel og påfølgende livsvarig husarrest.Abrahamian, Ervand, Iran Between Two Revolutions by Ervand Abrahamian, (Princeton University Press, 1982), p.280Mossadegh – A Medical Biography by Ebrahim NorouziPersian Oil: A Study in Power Politics by L.P. Elwell-Sutton.'' 1955. Lawrence and Wishart Ltd. London Mossadeghs støttespillere ble pågrepet, arrestert, torturert eller henrettet under og etter den korte konflikten, som krevde over 800 liv. 

Etter kuppet styrte Pahlavi landet som en eneveldende monark de neste 26 årene til han til sist ble styrtet i en folkeoppstand i 1979.Kinzer, Stephen, All the Shah's Men: An American Coup and the Roots of Middle East Terror, John Wiley and Sons, 2003.

 Noter 

 Referanser 

Kategori:Irans historie
Kategori:Statskupp